Eksplosjonen på stranda i Gaza 9. juni 2006

Eksplosjonen på stranda i Gaza 9. juni 2006 ble av palestinske kilder rapportert som et angrep på sivile palestinere fra israelske styrker, men omstendighetene omkring det som hendte er fortsatt uklare. 

Totalt ble 7 mennesker i familien Ghali, inkludert 3 barn og begge foreldrene, drept av det som kan ha vært en granat eller en bombe. I tillegg til de drepte ble nærmere 36 mennesker såret. Hendelsen skjedde på stranden ved Beit Lahiya.

Det angivelige angrepet ble fordømt av den palestinske presidenten Mahmoud Abbas og vekte sterke internasjonale reaksjoner. Abbas omtalte eksplosjonen som "en blodig massakre" og oppfordret det internasjonale samfunnet til å gripe inn. Den islamistiske bevegelsen Hamas kunngjorde at de ville avslutte sin ensidige våpenhvile. Ifølge Hamas-talsmannen Ghazi Hamad hadde dødsfallene endret på det han kalte "the rules of the game" og nye selvmordsterrorangrep kunne komme i kjølvannet. Den umiddelbare responsen fra Hamas var at de gjenopptok sin kampanje med Kassam-rakettangrep inn i Israel fra Gaza.

Israelske myndigheter var forsiktige med å kommentere hendelsen før hendelsesforløpet hadde blitt klarlagt. Israelske myndigheter utelukket ikke at det kunne være palestinerne selv som hadde skyld i hendelsen. "There is information indicating that it was an internal Palestinian incident," fortalte forsvarsminister Peretz til journalister under et besøk til den israelske Gaza-divisjonen. "There is new information, but we should wait until the end of the investigation since this incident has international ramifications.".

En talsmann fra den israelske hæren uttalte at det var beordret en umiddelbar stopp i all artilleri-beskytning av Gaza, mens en etterforsking av hendelsen ble gjennomført. Selv om palestinere rapporterte at angrepet kom fra et krigsskip, konkluderte en israelsk undersøkelse med at ingen israelske krigsskip eller kampfly hadde løsnet skudd på denne tida. Israelerne fortsatte med å etterforske muligheten for at angrepet kom fra artilleri på bakken. 

En undersøkelse utført av den israelske hæren konkluderte med at det var helt usannsynlig at Israel stod bak noe artilleriangrep. Blant annet var metallrester funnet i kroppen til en av de skadede ikke konsistent med det metallet som blir brukt i israelsk artilleri. Det ble heller ikke funnet noe krater, hvilket man normalt ville regne med om det var snakk om et granatnedslag. Den tredje observasjonen som gjorde muligheten for et IDF-angrep lite sannsynlig, var det store tidsgapet fra IDF hadde avsluttet sine artilleriangrep mot mål i Gaza til det ble eksplosjonen på stranda.

Den ledende israelske teorien i etterkant av undersøkelsene er at en eksplosiv ladning, nedgravd på stranda av militante palestinere for å hindre israelsk infiltrasjon fra sjøsida, var årsak til eksplosjonen.

Dokumentar 
Richard Landes, professor ved historisk fakultet ved Universitetet i Boston, har laget en dokumentar om hendelsen. Den er tilgjengelig i en web-versjon Gaza Beach Tragedy

Fotnoter

Eksterne lenker 
 BBC: Gaza deaths in pictures
 BBC: Funerals for Gaza beach victims
 BBC: Eyewitness: Gaza beach shelling
 Haaretz: 7 Palestinian civilians killed when IDF shell hits Gaza beach
 Jerusalem Post: Artillery fire kills 7 on Gaza beach
 Jerusalem Post: Palestinians may have caused Gaza beach deaths, Olmert says
 IDF hard-pressed to pinpoint cause of Gaza beach deaths. Haaretz 12. juni 2006
 etherzone.com: THE GAZA BEACH PARTY MASSACRE

Bombeanslag
Israel–Palestina-konflikten
Hendelser i 2006